રાજપીપળાઃ સ્ટેચ્યૂ ઓફ યૂનિટીમાં નદીના લેવલથી 193 મીટરની ઊંચાઇએ ગેલેરી બનાવવામાં આવશે. આ ગેલેરીમાં જવા માટે પ્રતિમાના બંને પગમાંથી લિફટ બનાવવામાં આવશે. ગલેરીમાં એક સાથે 200 પ્રવાસીઓ ઊભા રહી શકે તેવી વ્યવસ્થા કરવામાં આવી છે. ડેમ ખાતે 30 દરવાજા લાગી ગયાં બાદ ડેમની ઊંચાઇ 146.50 મીટરે પહોંચી છે. આમ સ્ટેચ્યૂ ઓફ યુનિટીમાંથી 47 મીટરની વધુ ઊંચાઇથી ડેમ તથા આસપાસના વિસ્તારનો નજારો માણી શકાશે.